**PONUDBA OBVEZNIH IZBIRNIH PREDMETOV V 8. RAZREDU V ŠOLSKEM LETU 2023/2024**

* **ODELAVA GRADIV UMETNE MASE,** kjer bodo učenci 8. razreda lahko razvijali svojo tehnično ustvarjalnost iz umetnih materialov. Izvedba 2 uri na 14 dni. Izvajalec Laszlo Herman.
* **MULTIMEDIJA** – Učenci spoznajo osnove predstavitev, tako govornega nastopa, kot tudi izdelave predstavitev v programu Microsoft Powerpoint. Učenci se usposobijo za kakovostno pripravo, izdelavo in izpeljavo predstavitve, ki vključuje besedilo, slike, zvok in video. V programu Paint.NET urejamo fotografije. V programu Audacity urejamo glasbo in jo uporabimo za zvonjenje telefona in za zvočno spremljavo v kratkih filmčkih, katere urejamo v programu VSDC Free Video Editor. Izvedba 1 uro na teden v 8. razredu. Izvajalec: Damjan Bratkovič.
* **TUJ JEZIK NEMŠČINA 2** – Znanje tujega jezika, še zlasti jezika sosednje države, je pomembno, ker predstavlja tudi dobro popotnico za nadaljnje izobraževanje ali poklicno pot (zaposlitev v Avstriji, Nemčiji, Švici …). Pri nemščini se bodo učenci  naučili osnovnega komuniciranja v nemščini, lažjega navezovanja stikov in ravnanja v določenih situacijah ter izvedeli kaj več o nemško govorečih deželah in kulturi. Učenec potrebuje ustrezno predhodno znanje (NI1). V 8. razredu bodo nadgradili osnove nemškega jezika in pri tem razvijali vse štiri jezikovne spretnosti: bralno, slušno, govorno in pisno. Izvedba: 2 uri na teden. Izvajalka: Urška Planko.
* **ŠPORT ZA ZDRAVJE**, kjer učenci spoznavajo nove športe, ki dopolnjujejo redne ure športa. Velik poudarek se nameni atletskim in vzdržljivostnim športom, fitnesu, teku, pohodništvu, badmintonu, športnemu plezanju, zimskim športom in če je možno, tudi plavanju. Predmet obsega 35 ur. Izbira dejavnosti je odvisna od zmožnosti šole in učitelja za pridobitev brezplačnih dejavnosti. Izvajalec: Vladimir Hanžekovič.
* **LIKOVNO SNOVANJE II** – predstavlja nadaljevanje likovnega raziskovanja sveta in odkrivanje posebnosti likovne umetnosti. Izvedba 2 uri na 14 dni v 8. razredu. Izvajalka: Natalija Veselič Martinjak.
* **UMETNOSTNA ZGODOVINA – ŽIVLJENJE UPODOBLJENO V UMETNOSTI 8. razred** – Učenci spoznavajo okoliščine nastanka in umetnostnega sloga kot sloga družbe. Preizkusijo se v predstavitvi zgodovinske skice (primerjajo razlagalno opombo). Izvedba: 1 ura na teden (35 ur letno) v 8. razredu. Izvajalka: Natalija Veselič Martinjak
* **VERSTVA IN ETIKA 2**, kjer bodo učenci spoznavali različne verske skupnosti, njihove vrednote in etiko medčloveških odnosov v multikulturni skupnosti. Izvedba: 1 ura na teden v 8. razredu. Izvajalka: Eva Habič.
* **STARINSKI IN DRUŽABNI PLES**, kjer bodo učenci pridobili plesne spretnosti. Ples je že od nekdaj del družabnega življenja in hkrati umetnostna zvrst, pri kateri plesalci sodelujejo z lastno aktivnostjo kot posamezniki in v skupini. Izvedba: 1 ura na teden v 8. razredu. Izvajalec: Aleš Kocjančič.
* **FILMSKA VZGOJA II –** Kaj je film – spoznavanje umetniškega področja in njegovih zakonitosti, ogledi in diskusije o filmih. Izvedba bo prilagojena in po dogovoru v 8. razredu. Izvajalka: Natalija Veselič Martinjak.
* **GLASBA - GLASBENI PROJEKT - v** sklopu predmeta bomo oblikovali "Livadski band", v katerem se bodo učenci učili različnih tehnik petja in igranja na različne inštrumente (klavir, klaviature, ukulele, orffova glasbila, tolkala, ...) ter nato tudi skupinsko muzicirali - izvajali i ustvarjali glasbo. Skozi glasbeno ustvarjanje se bodo poleg petja in igranja na inštrumente tudi glasbeno opismenjevali (postopno učili poznavanja in branja notnih zapisov) ter ustvarjali in poustvarjali vokalne, inštrumentalne ter vokalno-inštrumentalne vsebine. Skupaj bomo obiskali tudi koncerte različnih zvrsti na pomembnejših slovenskih glasbenih prizoriščih. Skozi vse leto bomo aktivno sodelovali tudi pri pripravi kulturnih prireditev na šoli (z glasbenimi točkami ter opravljanjem glasbeno-tehničnih in glasbeno-producentskih del – vabljeni tudi tisti, ki vas zanima zakulisje glasbenih dogodkov). Ob koncu leta bo Livadski band posnel tudi svoj videospot. Izvedba: 1 ura na teden v 8. razredu. Izvajalka: Hana Mačkovšek.
* **VZGOJA ZA MEDIJE – RADIO -** Pri predmetu bodo spoznavali nastanek in zgodovino radia, njegove značilnosti, spoznavali delitev radijskih postaj, spoznavali značilnosti novinarskega dela in etike, se dotaknili oglaševanja v medijih, podrobneje spoznali radijsko novinarsko delo (obisk nacionalnega radia, ogled nastajanja radijskih oddaj in pogovor z novinarji). V sklopu predmeta bodo postavljeni tudi temelji šolskemu radiu in pričeli z predvajanjem prvih šolskih radijskih oddaj. Izvedba: 1 ura na teden v 8. razredu (35 ur). Izvajalka: Hana Mačkovšek.
* **FILOZOFIJA ZA OTROKE**: Etična raziskovanja (35 ur) je izbirni predmet za vse radovedne, ustvarjalne in komunikativne učence. Pri predmetu bodo učenci razvijali predvsem samostojno razmišljanje in kulturen pogovor. Spoznali bodo različne zgodbe iz življenja otrok ter o njih odkrito debatirali, pri čemer bodo v ospredju predvsem učenci, njihov pogled na zgodbo ter njihova mnenja in stališča. Izvedba: 1 ura na teden v 8. razredu. Izvajalka: Tina Prek Perme.
* **ORGANIZMI V NARAVI IN UMETNEM OKOLJU**, kjer bodo učenci skrbeli za živali in rastline v šoli, spoznavali in občasno gojili organizme iz narave (nekatere rastline in živali), skrbeli za rastline v visoki gredi. Ob tem bodo učenci spoznavali življenjske potrebe živih bitij in se naučili ravnanja z živimi bitji, ker so, ko jih vzamemo v oskrbo, odvisni od nas. Izvedba: 1 ura na teden v 7., 8. in 9. razredu. Izvajalka: Nada Perpar.
* **OKOLJSKA VZGOJA -**  Pri izbirnem predmetu se učenci lahko povežejo z aktivnostmi v okviru Ekošole. Poučili se bodo o okoljskih problemih preko filmov, besedil, didaktičnih iger in iz izletov v naravi. Ko bodo učenci razumeli snov, jo bodo v obliki plakatov in referatov predstavili tudi drugim učencem v šoli. Naredili bodo tudi kakšen okolju in zdravju prijazen izdelek. Na ta način se bodo naučili kako skrbeti zase in za naravo, da jo bomo lahko uživali mi in naši zanamci. Izvedba: 1 ura na teden v 7., 8. in 9. razredu. Izvajalka: Nada Perpar.